CELEX: 32006D0754
Language: da
Date: 2006-11-06 00:00:00
Title: 2006/754/EF: Kommissionens beslutning af 6. november 2006 om ændring af beslutning 2006/601/EF om beredskabsforanstaltninger vedrørende den ikke tilladte genetisk modificerede organisme LL RICE 601 i risprodukter (meddelt under nummer K(2006) 5266)   (EØS-relevant tekst)

7.11.2006   
            
            
               DA
            
            
               Den Europæiske Unions Tidende
            
            
               L 306/17
            
         
      KOMMISSIONENS BESLUTNING
   
   af 6. november 2006
   om ændring af beslutning 2006/601/EF om beredskabsforanstaltninger vedrørende den ikke tilladte genetisk modificerede organisme »LL RICE 601« i risprodukter
   (meddelt under nummer K(2006) 5266)
   (EØS-relevant tekst)
   (2006/754/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (1), særlig artikel 53, stk. 1, og
   ud fra følgende betragtninger:
   
               (1)
            
            
               I henhold til artikel 4, stk. 2, og artikel 16, stk. 2, i Europa-Parlamentets og Rådets forordning (EF) nr. 1829/2003 af 22. september 2003 om genetisk modificerede fødevarer og foderstoffer (2) må genetisk modificerede fødevarer og foderstoffer ikke markedsføres i Fællesskabet, medmindre de er omfattet af en tilladelse meddelt i overensstemmelse med forordningen. I henhold til artikel 4, stk. 3, og artikel 16, stk. 3, i samme forordning gives der ikke tilladelse til genetisk modificerede fødevarer og foderstoffer, medmindre det på behørig vis og fyldestgørende dokumenteres, at de ikke har negative virkninger for menneskers eller dyrs sundhed eller for miljøet, at de ikke vildleder forbrugeren eller brugeren, og at de ikke afviger fra de fødevarer eller foderstoffer, som de er bestemt til at erstatte, i et sådant omfang, at de ved normal indtagelse vil være ernæringsmæssigt ufordelagtige for mennesker eller dyr.
            
         
               (2)
            
            
               I henhold til artikel 53 i forordning (EF) nr. 178/2002 kan der vedtages relevante EF-beredskabsforanstaltninger vedrørende fødevarer og foderstoffer, der er importeret fra et tredjeland, for at beskytte menneskers sundhed, dyresundheden eller miljøet, hvis denne risiko ikke kan styres på tilfredsstillende vis ved hjælp af de foranstaltninger, der træffes af de berørte medlemsstater.
            
         
               (3)
            
            
               Den 18. august 2006 underrettede USA's myndigheder Kommissionen om, at risprodukter kontamineret med den genetisk modificerede ris »LL RICE 601« (i det følgende benævnt »de kontaminerede produkter«), som det ikke er tilladt at markedsføre i Fællesskabet, var blevet fundet på USA's marked i forbindelse med udtagning af prøver af langkornet handelsris fra 2005-høsten.
            
         
               (4)
            
            
               Da der kan formodes at være en risiko forbundet med produkter, der ikke er godkendt i henhold til forordning (EF) nr. 1829/2003, blev markedsføring af kontaminerede produkter midlertidigt forbudt ved Kommissionens beslutning 2006/578/EF af 23. august 2006 om beredskabsforanstaltninger vedrørende den ikke tilladte genetisk modificerede organisme »LL RICE 601« i risprodukter (3). Disse beredskabsforanstaltninger bekræftedes ved Kommissionens beslutning 2006/601/EF (4), som ophæver og erstatter beslutning 2006/578/EF, og hvori medlemsstaterne pålægges ikke at tillade markedsføring af visse risprodukter med oprindelse i USA, medmindre sendingen ledsages af en original analyserapport udstedt af et akkrediteret laboratorium, som bekræfter, at produktet ikke indeholder genetisk modificeret »LL RICE 601«-ris.
            
         
               (5)
            
            
               Den Europæiske Fødevaresikkerhedsautoritet (EFSA), som blev anmodet om videnskabelig bistand til behandlingen af dette spørgsmål, konkluderede i en udtalelse af 14. september 2006, at indtagelse af importeret langkornet ris, der indeholder spor af »LL RICE 601«, ikke umiddelbart kan formodes at give anledning til problemer for menneskers eller dyrs sikkerhed, men at de foreliggende oplysninger ikke er tilstrækkelige til, at der kan gennemføres en tilbundsgående sikkerhedsvurdering af den genetisk modificerede »LL RICE 601«-ris i overensstemmelse med EFSA's retningslinjer for risikovurderinger.
            
         
               (6)
            
            
               Kontrol foretaget i medlemsstaterne har vist, at andre risprodukter end dem, der omhandles i beslutning 2006/601/EF, kan være kontamineret med den genetisk modificerede »LL RICE 601«-ris. Sådanne produkter bør derfor være omfattet af beslutning 2006/601/EF.
            
         
               (7)
            
            
               Medlemsstaternes kontrol har også afsløret forekomst af genetisk modificeret »LL RICE 601«-ris i visse sendinger, der ellers ledsagedes af en original analyserapport i overensstemmelse med beslutning 2006/601/EF. Der er efterfølgende taget kontakt til USA's myndigheder med henblik på at fjerne risikoen for forekomst af ikke tilladt genmodificeret ris, men uden det ønskede resultat. På denne baggrund synes det — for at sikre, at der ikke markedsføres kontaminerede produkter, og for at sikre det høje niveau for sundhedsbeskyttelse, der kræves opretholdt i Fællesskabet, uden at der indføres mere vidtrækkende begrænsninger for handelen end nødvendigt — nødvendigt i en vis periode rutinemæssigt at underkaste alle sendinger af nærmere bestemte produkter med oprindelse i USA officiel prøveudtagning og analyse, inden produkterne markedsføres, og samtidig opretholde kravet om udstedelse af en analyserapport i henhold til beslutning 2006/601/EF.
            
         
               (8)
            
            
               Prøveudtagningsmetoderne er af afgørende betydning for repræsentative og sammenlignelige resultater; der bør af samme grund fastlægges en fælles protokol for prøveudtagning og analyse til kontrol af, at den genetisk modificerede ris »LL RICE 601« ikke forekommer.
            
         
               (9)
            
            
               Da de foranstaltninger, der foreskrives i denne beslutning, har indvirkning på medlemsstaternes kontrolressourcer, bør de berørte importører eller fødevarevirksomheder pålægges at afholde alle udgifter til prøveudtagning, analyser og oplagring samt alle udgifter til officielle foranstaltninger, der træffes vedrørende sendinger, der ikke opfylder de fastsatte betingelser.
            
         
               (10)
            
            
               Foranstaltningerne bør tages op til revision inden for to måneder for — på grundlag af de opnåede resultater og de praktiske erfaringer med gældende testningskrav — at vurdere, om de fortsat er nødvendige.
            
         
               (11)
            
            
               Beslutning 2006/601/EF bør derfor ændres i overensstemmelse hermed.
            
         
               (12)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   I beslutning 2006/601/EF foretages følgende ændringer:
   
               1)
            
            
               Artikel 1 affattes således:
               »Artikel 1
               Anvendelsesområde
               Denne beslutning gælder for følgende produkter med oprindelse i USA:
               
                           Produkt
                        
                        
                           KN-kode
                        
                     
                           Uafskallet ris, skoldet (parboiled), langkornet (Long A)
                        
                        
                           1006 10 25
                        
                     
                           Uafskallet ris, skoldet (parboiled), langkornet (Long B)
                        
                        
                           1006 10 27
                        
                     
                           Anden uafskallet ris end skoldet (parboiled) langkornet (Long A)
                        
                        
                           1006 10 96
                        
                     
                           Anden uafskallet ris end skoldet (parboiled) langkornet (Long B)
                        
                        
                           1006 10 98
                        
                     
                           Afskallet ris (hinderis), skoldet (parboiled), langkornet (Long A)
                        
                        
                           1006 20 15
                        
                     
                           Afskallet ris (hinderis), skoldet (parboiled), langkornet (Long B)
                        
                        
                           1006 20 17
                        
                     
                           Afskallet ris (hinderis), langkornet (Long A)
                        
                        
                           1006 20 96
                        
                     
                           Afskallet ris (hinderis), langkornet (Long B)
                        
                        
                           1006 20 98
                        
                     
                           Delvis sleben ris, skoldet (parboiled), langkornet (Long A)
                        
                        
                           1006 30 25
                        
                     
                           Delvis sleben ris, skoldet (parboiled), langkornet (Long B)
                        
                        
                           1006 30 27
                        
                     
                           Delvis sleben ris, langkornet (Long A)
                        
                        
                           1006 30 46
                        
                     
                           Delvis sleben ris, langkornet (Long B)
                        
                        
                           1006 30 48
                        
                     
                           Sleben ris, skoldet (parboiled), langkornet (Long A)
                        
                        
                           1006 30 65
                        
                     
                           Sleben ris, skoldet (parboiled), langkornet (Long B)
                        
                        
                           1006 30 67
                        
                     
                           Sleben ris, langkornet (Long A)
                        
                        
                           1006 30 96
                        
                     
                           Sleben ris, langkornet (Long B)
                        
                        
                           1006 30 98
                        
                     
                           Brudris, for hvilken det ikke kan attesteres, at risen ikke er fremstillet af langkornet ris
                        
                        
                           1006 40 00«
                        
                     
         
               2)
            
            
               Artikel 2 affattes således:
               »Artikel 2
               Betingelser for første markedsføring
               1.   Medlemsstaterne tillader kun første markedsføring af de i artikel 1 omhandlede produkter, hvis den pågældende sending af disse produkter ledsages af en original analyserapport, som bekræfter, at produkterne ikke indeholder genetisk modificeret »LL RICE 601«-ris. Denne rapport skal være udstedt af et akkrediteret laboratorium og være udarbejdet på grundlag af en egnet og valideret metode til påvisning af genetisk modificeret »LL RICE 601«-ris.
               2.   Medlemsstaterne sørger for, at alle sendinger af de i artikel 1 omhandlede produkter underkastes officiel prøveudtagning og analyse på EF-indgangsstedet, inden de markedsføres på Fællesskabets marked, for at kontrollere, at produkterne ikke indeholder genetisk modificeret »LL RICE 601«-ris. Den officielle prøveudtagning og analyse skal foretages i overensstemmelse med de i bilaget beskrevne metoder og inden for højst 15 arbejdsdage.
               3.   De i stk. 2 omtalte medlemsstaters kompetente myndigheder udsteder et officielt ledsagedokument, hvori det angives, at sendingen har været underkastet officiel prøveudtagning og analyse, og hvilket resultat analysen har givet.
               4.   Hvis en sending opdeles, skal de enkelte dele af den opdelte sending ledsages af en kopi af den i stk. 1 omhandlede originale analyserapport og af det i stk. 3 omhandlede officielle ledsagedokument til og med engrosleddet. Disse kopier skal være attesteret af den kompetente myndighed i den medlemsstat, hvor opdelingen har fundet sted.
               5.   Hvis der påvises forekomst af genetisk modificeret »LL RICE 601«-ris i forbindelse med den i stk. 2 omhandlede kontrol, underrettes Kommissionen og medlemsstaterne herom via det hurtige varslingssystem for fødevarer og foder, som er indført ved artikel 50 i forordning (EF) nr. 178/2002.
               6.   Medlemsstaterne forelægger senest den 31. december 2006 en rapport for Kommissionen med alle analyseresultater fra den offentlige kontrol af sendinger af de i artikel 1 omhandlede produkter.«
            
         
               3)
            
            
               Artikel 3 affattes således:
               »Artikel 3
               Andre kontrolforanstaltninger
               Medlemsstaterne træffer passende foranstaltninger, herunder stikprøveudtagning og analyse, i overensstemmelse med bilaget vedrørende de produkter, der er omhandlet i artikel 1, og som allerede findes på markedet, for at kontrollere, at de ikke indeholder genetisk modificeret »LL RICE 601«-ris. De underretter Kommissionen om positive (dvs. uacceptable) resultater via det hurtige varslingssystem for fødevarer og foder.«
            
         
               4)
            
            
               Artikel 5 affattes således:
               »Artikel 5
               Dækning af udgifter
               1.   Alle udgifter til prøveudtagning, analyser og oplagring samt udstedelse af officielle ledsagedokumenter og kopier af analyserapporter og ledsagedokumenter, jf. artikel 2, stk. 1-4, afholdes af den fødevarevirksomhedsleder, der er ansvarlig for sendingen, eller dennes repræsentant.
               2.   Alle udgifter til officielle foranstaltninger, der træffes af de kompetente myndigheder vedrørende sendinger, der ikke opfylder de fastsatte betingelser, afholdes af den fødevarevirksomhedsleder, der er ansvarlig for sendingen, eller dennes repræsentant.«
            
         
               5)
            
            
               Artikel 6 affattes således:
               »Artikel 6
               Evaluering af foranstaltningerne
               Foranstaltningerne i denne beslutning tages op til revision senest den 15. januar 2007.«
            
         Artikel 2
   Denne beslutning er rettet til medlemsstaterne.
   
      Udfærdiget i Bruxelles, den 6. november 2006.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 31 af 1.2.2002, s. 1. Senest ændret ved Kommissionens forordning (EF) nr. 575/2006 (EUT L 100 af 8.4.2006, s. 3).
   
      (2)  EUT L 268 af 18.10.2003, s. 1.
   
      (3)  EUT L 230 af 24.8.2006, s. 8.
   
      (4)  EUT L 244 af 7.9.2006, s. 27.
   
      BILAG
      Prøveudtagnings- og analysemetoder til offentlig kontrol af risprodukter for den ikke tilladte genetisk modificerede organisme »LL RICE 601«
      1.   Formål og anvendelsesområde
      Dette bilag er baseret på henstilling 2004/787/EF (1). Der tages især hensyn til, at de tilgængelige metoder er kvalitative, og at bilaget vedrører påvisning af en ikke tilladt GMO, som der ikke er fastsat nogen tolerancetærskel for. Prøver til offentlig kontrol af, at risprodukter ikke indeholder LL RICE 601, udtages i overensstemmelse med nedenfor beskrevne metoder. Samleprøverne betragtes som repræsentative for de partier, de er udtaget fra.
      2.   Definitioner
      Ved anvendelsen af dette bilag finder definitionerne i henstilling 2004/787/EF anvendelse.
      3.   Prøveudtagning fra partier af bulkprodukter og forberedelse af analyseprøver
      Antallet af enkeltprøver, der bruges til fremstilling af samleprøven, og forberedelsen af analyseprøverne fastsættes/foretages i overensstemmelse med henstilling 2004/787/EF. Laboratorieprøven skal være på 2,5 kg. Med henblik på anvendelsen af artikel 11, stk. 5, i forordning (EF) nr. 882/2004 (2) sammensættes en supplerende laboratorieprøve.
      4.   Analyse af laboratorieprøven
      Kontrollaboratoriet tager fire analyseprøver på 240 g fra den homogeniserede laboratorieprøve. De fire analyseprøver findeles og underkastes yderligere analyse hver for sig.
      Som PCR-metode anvendes »P35S:BAR«, som er specifik i forhold til konstruktionen, og som er udviklet af Bayer CropScience og efterprøvet af USDA og af FFC i sidstnævntes egenskab af EF-referencelaboratorium for genetisk modificerede fødevarer og foderstoffer. Ved positive resultater bekræftes forekomsten af LL RICE 601 efter den begivenhedsspecifikke metode.
      Testresultatet for et parti anses for positivt, hvis en af de fire analyseprøver er positiv.
      
         (1)  EUT L 348 af 24.11.2004, s. 18.
      
         (2)  EUT L 191 af 28.5.2004, s. 1.